Ijobiy qahramonlari bilan tanilgan Bollivud yulduzlarining salbiy obrazlari (foto)

Shohrux Xon, Amir Xon, Kajol yoki Priyanka Chopra ijrosidagi salbiy rollarni tomoshabinlar yaxshi ko‘radi. Agar ilgari Bollivud yulduzlari salbiy rollarni ijro etishga rozi bo‘lmagan bo‘lsa, bugungi kunda buni zavq bilan amalga oshiradi. Quyida oxirgi vaqtlarda salbiy rollar bilan aktyorlar mahoratini ochib bergan va aynan shu kabi rollari bilan ustunlik qilayotgan aktyorlar bilan tanishib chiqish mumkin.
Sanjay Datt

Sanjay Datt “Olovli yo‘l” filmidagi singari “Kalorning oltin konlari: 2-bob” kartinasida ham salbiy xarakterdagi obrazda namoyon bo‘ladi. Film namoyish etilganidan keyin aktyorning muxlislari undan mamnunligini bildirgan. Avvalroq ham Sanjay “Panipat jangi” va “Yovuz” filmida ham bu kabi rollarni juda yaxshi ijro etgan.
Saif Ali Xon

2006-yilda “Omkare”dagi Langda Tyagi obrazi bilan jamoatchilik va tanqidchilarning mehrini qozongan. Tez orada Om Rautning “Adipurush” nomli filmida Prabxas salbiy qahramonini ijro etadi. Sayf loyihani ajoyib deb ta’riflab, film davomida qudratli Prabxaslar bilan qilichli to‘qnashuvni kutayotganini ma’lum qilgan.
Viki Kaushal

“Yolg‘iz uch”, “Sanju”, “Uri: bazaga hujum” filmlaridagi chiqishi bilan tomoshabinlarni ko‘nglidan joy olgan. Keyinchalik Karan Joxarning “Taxt” loyihasida Avrangzeb rolini o‘ynadi. Tarixiy darmada Mo‘g‘il imperatori Avrangzeb va uning ukasi Dara Shiko va ularning taxt uchun kurashlari haqida hikoya qiladi.
Jon Abraham

Tasdiqlanmagan xabarlarga ko‘ra, Jon yaqinda “Salaar” filmida salbiy rolni ijro etmoqda. Garchi aktyorning o‘zi bu haqda xabar bermagan bo‘lsa-da, muxlislar uni avvalgi salbiy rollarini juda yaxshi eslaydi va aktyor buni uddalashiga ishonadi.
Kunal Kxemu

U o‘z karyerasini bolaligidan boshlagan va keyinchalik bir qancha salbiy rollari bilan mashhurlikka erishgan. Kunal 2019-yilda “Darbadar”da juda yomon xarakterda namoyon bo‘lgan. Rejissor Moxit Suri uni yaxshi inson ko‘rinishidagi zo‘ravon psixopat-politsiya xodimi sifatida ko‘rsatgan.
Akshay Kumar

2001-yilda aktyor “Begona makkor” trilleridagi Vikram salbiy rolni ijro etgan. 2018-yilda u “Robot-2” filmida yana salbiy xarakterdagi obrazni ijro etdi. So‘nggi paytlarda Akshay asosan vatanparvarlik mavzusidagi filmlarda yoki ijtimoiy mavzudagi kartinalarda suratga tushmoqda.
Ranvir Singx

Ranvir romantik, jasur politsiyachi va tarixiy jangchi rollarini ijro etgan. Shuningdek, tomoshabinlar uning Sanjay Lila Bxansalining 2018-yilgi “Padmavati” filmidagi Alauddin Xilji obrazini yaxshi ko‘radi. Ko‘plab tanqidlarga qaramay, Ranvir obrazini qoyilmaqom tarzda ijro etgani uchun ham juda ko‘p maqtovlarga sazovor bo‘lgan.